
	1.
	Rīkojuma projekts
5. Finanšu ministrija (valsts akciju sabiedrība "Valsts nekustamie īpašumi") atsavināšanas (pārdošanas) rezultātā iegūtos līdzekļus ziedo palīdzības sniegšanai Ukrainai vai ukraiņiem saskaņā ar likuma "Par rīcību ar nekustamo īpašumu, kas nepieciešama valsts drošības apdraudējuma novēršanai" pārejas noteikumu.
	Iebildums
Iebilstam Ministru kabineta rīkojuma 5.punktam, kas paredz Finanšu ministrija (valsts akciju sabiedrība "Valsts nekustamie īpašumi") atsavināšanas (pārdošanas) rezultātā iegūtos līdzekļus ziedo palīdzības sniegšanai Ukrainai vai ukraiņiem saskaņā ar likuma "Par rīcību ar nekustamo īpašumu, kas nepieciešama valsts drošības apdraudējuma novēršanai" pārejas noteikumu.
Norādām, ka likuma “Par rīcību ar nekustamo īpašumu, kas nepieciešama valsts drošības apdraudējuma novēršanai” pārejas noteikums paredz Ministru kabinetam līdz 2024.gada 31.martam iesniegt Saeimai ziņojumu par plānoto turpmāko rīcību ar konkrēto nekustamo īpašumu. Saskaņā ar Ministru kabineta 2021.gada 7.septembra noteikumu Nr.606 "Ministru kabineta kārtības rullis" 47.punktu informatīvais ziņojums ir informācija vai pārskats par Ministru kabineta kompetencē esoša jautājuma risināšanas gaitu, par Ministru kabineta atbalstīta plānošanas dokumenta īstenošanu vai tiesību akta izpildi, un tajā neietver konceptuālus jautājumus. Līdz ar to nav uzskatāms, kā norādīts anotācijā, ka ar šo normu kā speciālo normu ir dots deleģējums, ja tiek lemts par īpašuma atsavināšanu (pārdošanu) kā labāko tālāko rīcības variantu, lemt par atsavināšanas (pārdošanas) rezultātā iegūto līdzekļu turpmāko izlietošanu, atkāpjoties no spēkā esošā likuma līmeņa regulējuma.
Saskaņā ar likuma “Par valsts budžetu 2024.gadam un budžeta ietvaru 2024., 2025. un 2026.gadam” 55.pantu noteikts, ka valsts akciju sabiedrība “Valsts nekustamie īpašumi” valsts nekustamā īpašuma atsavināšanas rezultātā iegūtos līdzekļus pēc atsavināšanas izdevumu atskaitīšanas izlieto tās pārvaldīšanā esošo valsts nekustamo īpašumu pārvaldīšanai (izņemot netiešo izmaksu segšanai), tajā skaitā valsts nekustamo īpašumu uzlabošanas darbu veikšanai, vidi degradējošo objektu sakārtošanai un energoefektivitātes pasākumu īstenošanai. Minētos līdzekļus, kas 2024.gadā nav izlietoti valsts īpašumā un valsts akciju sabiedrības "Valsts nekustamie īpašumi" pārvaldīšanā esošo valsts nekustamo īpašumu pārvaldīšanai, līdz 2024.gada 31.decembrim ieskaita valsts budžetā.
Ņemot vērā minēto, Ministru kabineta rīkojuma 5.punkts ir svītrojams. Vienlaikus Ministru kabineta sēdes protokollēmumā nepieciešams paredzēt punktu, kas paredzētu, iesniedzot Saeimai ziņojumu par plānoto turpmāko rīcību ar konkrēto nekustamo īpašumu, iesniegt arī priekšlikumu Ukrainas civiliedzīvotāju atbalsta likuma grozījumiem, paredzot speciālo tiesību normu attiecībā uz nekustamā īpašuma atsavināšanas rezultātā iegūto finanšu līdzekļu ieskaitīšanu valsts budžetā un novirzīšanu noteiktam mērķim.
Papildus vēršam uzmanību, ka attiecībā uz atsavināšanas rezultātā iegūto finanšu līdzekļu novirzīšanu normām ir jābūt skaidrām un saprotamām, kam tieši finansējums ir novirzāms, piemēram, vai tas ir novirzāms Pasākumu plāna atbalsta sniegšanai Ukrainas civiliedzīvotājiem Latvijas Republikā 2024.gadam ietvaros (apstiprināts ar Ministru kabineta 2023.gada 23.decembrī rīkojumu Nr.927).
Lūdzam attiecīgi precizēt Ministru kabineta rīkojuma sākotnējās ietekmes (ex-ante) novērtējuma ziņojumu (anotāciju).

	2.
	Anotācija (ex-ante)
1.2. Mērķis
	Priekšlikums
Lūdzam precizēt anotācijas 1.2. sadaļā "Mērķa apraksts" ietverto informāciju - aizstāt teksta daļu  "ēkas vienību (kadastra apzīmējums 01000050016001) Marijas ielā 7, Rīgā, valdījumā Finanšu ministrijai un tos atsavināt izsolē." ar  šādu tekstu: "būvi (būves kadastra apzīmējums 01000050016001) - Marijas ielā 7, Rīgā, valdījumā Finanšu ministrijai un tos atsavināt kopā  izsolē."

-

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Saskaņā ar anotācijā norādīto informāciju un pievienotajiem paskaidrojošajiem materiāliem nekustamajam īpašumam - zemes vienībai (zemes vienības kadastra apzīmējums 0100 005 0016) - Marijas ielā 7, Rīgā, Nekustamā īpašuma valsts kadastra informācijas sistēmā reģistrēti vairāki apgrūtinājumi, tostarp, arhitektūras un pilsētbūvniecības pieminekļa teritorija un objekti, valsts nozīmes pilsētbūvniecības pieminekļa teritorija un objekti.
 Lūdzam anotācijā skaidrot  nekustamajam īpašumam - zemes vienībai Marijas ielā 7, Rīgā, noteikto apgrūtinājumu ietekmi uz nekustamā īpašuma atsavināšanu un  atsavināmā nekustamā īpašuma turpmāko izmantošanu tā atsavināšanas gadījumā.

